**Javni poziv za dostavljanje projektnih prijedloga za subjekte za podršku poslovanju (CFP 11 – 2019)**

**Često postavljena pitanja, verzija 1, 7. novembar 2019. godine**

*Ovaj dokument služi kao evidencija pojašnjenja koja su pružena zainteresovanim stranama u vezi sa Javnim pozivom CFP 11-2019 kao odgovor na njihova pitanja koja su postavljena putem mejla, telefona i na informativnim sesijama Poziva. Odgovori na dobijena pitanja su sažeta u ovom dokumentu.*

|  |  |
| --- | --- |
| P1 | Da li može da se prijavi organizacija koja nije sprovela dva slična projekta u prethodne tri godine? |
| O1 | Kriterijum koji se odnosi na sprovedene slične projekte nije eliminatorni kriterijum. U dijelu Poziva koji se odnosi na Evaluaciju se navodi da kandidati s referencama od dva i više sprovedenih projekata koji su relevantni ovom Pozivu u posljednje tri godina dobiće maksimalan broj bodova. Ako je broj projekata manji, broj bodova biće proporcionalno manji. |
| P2 | Da li projekat u može sprovesti više partnera ili samo jedan partner u saradnji sa aplikantom? |
| O2 | Broj partnera na projektu nije ograničen. |
| P3 | Da li se firma koja se bavi proizvodnjom mesa i mesnih proizvoda iz opštine Bar može prijaviti na poziv? |
| O3 | Privredna društva ne mogu aplicirati po ovom pozivu, ni kao vodeći podnosilac projekta, niti partner. Budući da poziv predviđa da ciljna grupa (mali biznisi) većinski bi trebalo da bude iz 16 opština obuhvaćenih Projektom (Andrijevica, Berane, Bijelo Polje, Cetinje, Danilovgrad, Gusinje, Kolašin, Mojkovac, Nikšić, Petnjica, Plav, Pljevlja, Rožaje, Šavnik, Ulcinj i Žabljak), time ne ispunjavate uslov da budete ciljani korisnik. |
| P4 | Da li poljoprivredna gazdinstva i seoska domaćínstva mogu aplicirati za sredstva? |
| O4 | Poljoprivredna gazdinstva i seoska domaćínstva su u okviru ovog Poziva identifikovana kao ciljna grupa projekta, ne kao direktni korisnik (aplikant). |
| P5 | Da li može da aplicira srednja stručna škola koja u okviru škole ima preduzetnički centar koji godinama radi na podršci preduzetništa i pritom ima svoj statut? |
| O5 | Osnovne i srednje škole ne mogu aplicirati u okviru Poziva. |
| P6 | Da li poljoprivredno gazdinstvo iz opštine Bar može da se preregistruje za obavljanje djelatnosti u npr. Bijelom Polju kako bi stekli uslov da budu ciljani korisnik? |
| O6 | Promjena pretežne djelatnosti u periodu trajanja Poziva neće biti prihvatljiva. |
|  |  |
|  |
| P7 | Da li može aplicirati više sekretarijata u okviru jedne opštine sa pojedinačnim projektom? |
| O7 | Jedna institucija / organizacija može aplicirati najviše sa jednim projektom kao vodeći podnosilac prijave (aplikant) i biti partner na najviše jednom projektu. |
| P8 | Da li je srednje preduzeće direktni korisnik ili ciljna grupa u okviru poziva? |
| O8 | Privredna društva ne mogu aplicirati po ovom pozivu, ni kao vodeći aplikant, niti partner. Ciljnu grupu čine samo mali biznisi (preduzetnici, mikro i mala preduzeća). |
| P9 | Da li lokalna samouprava može da aplicira u partnerstvu sa privrednim društvom? |
| O9 | Privredna društva ne mogu aplicirati po ovom pozivu, ni kao vodeći aplikant, niti kao partner. |
| P10 | Da li akademska organizacija može biti partner? |
| O10 | Naučno-istraživački instituti i akademske organizacije su prepoznate Pozivom kao potencijalni direktni korisnici, čime ispunjavaju uslov da budu vodeći aplikant i/ili partner. |
| P11 | Da li je firma koja se bavi proizvodnjom i distribucijom pastrmke potencijalni direktni korisnik ili ciljna grupa? |
| O11 | Mikro i mala preduzeća su identifikovana kao potencijalna ciljna grupa u okviru Poziva. |
| P12 | Da li mogu aplicirati konsultantske kompanije kao nosilac projekta? |
| O12 | Privredna društva ne mogu aplicirati po ovom pozivu, ni kao vodeći aplikant, niti partner. Konsultantske kuće koje na komercijalnoj osnovi pružaju podršku poslovanju malim biznisima mogu biti angažovani na projektu kao pružaoci usluga. |
| P13 | Da li organizacija ima prava da konkuriše sa drugim projektima u okviru predstojećih poziva projekta “Norveška za vas – Crna Gora”? |
| O13 | Ukoliko vaša organizacija ispunjava uslov da aplicira u okviru drugih poziva projekta „Norveška za vas – Crna Gora“, možete se prijaviti bez ograničenja. |
|  |
|  |
| P14 | Da li svi članovi klastera moraju biti uključeni prilikom apliciranja klastera kao krovne organizacije, ili može i manje ukoliko određeni broj članova ne želi da učestvuje u projektu? |
| O14 | Broj malih biznisa koji su ciljna grupa projekta, u Vašem konkretnom slučaju članovi klastera, zavisi od aplikanta projekta. Ako klaster broji više od 15 članova (entiteta), nije potrebno dostavljati pojedinačnu saglasnost svih njih, ukoliko u samoj aplikaciji dokažete da će svi članovi imati direktnu korist od projekta. |
| P15 | Koji broj mikro i malih preduzeća treba da bude obuhvaćen grantom, da li postoji određeni limit u broju malih biznisa? |
| O15 | Maksimalan broj malih biznisa koje bi direktni korisnici grantova (aplikanti) targetirali projektom nije određen, već samu procjenu treba da napravi podnosilac projekta. |
| P16 | Da li predviđeno ograničenje za direktni benefit koji će ostvariti ciljna grupa od 50% minimum ili maksimum? |
| O16 | Najmanje 50% ukupnih troškova budžeta treba da bude usmjeren na direktni benefit za ciljnu grupu/e (male biznise). |
| P17 | Da li oprema koju aplikant nabavlja mora biti nova? |
| O17 | Da. Nabavka isključivo nove opreme može biti podržana. |
| P18 | Ukoliko ciljani korisnik nije u mogućnosti da prikaže krajnju dobit koju je do sada ostvario jer ne vodi knjige (gazdinstva, domaćinstva), kako će aplikant dokazati da će ostvariti prihod u okviru aktivnosti za generisanje prihoda koja je predviđena Pozivom? |
| O18 | U aplikacionom formularu je jedno od pitanja koji je očekivani prihod kao posledica intervencije projekta i kako ćete dokazati stečeni prihod kao posledicu realizacije projekta. Aplikant može koristiti različite izvore koji prikazuju prihode ciljanih korisnika, a u Pozivu su kao primjer navedene: studije izvodljivosti, analize, finansijski izvještaji, itd. |
| P19 | Da li su kriterijumi za vodećeg aplikanta i partnera aplikanta isti? |
| O19 | Kriterijumi prihvatljivosti za subjekte za podršku poslovanju za vodećeg podnosioca projekta i partnera su isti. Ipak jedan broj propratnih dokumenta koja su navedena u Aneksu 8 partner ne treba da dostavlja. |
| P20 | Da li je zapošljavanje u okviru projekta neophodno? |
| O20 | Poziv podržava projekte koji će otvoriti radno mjesto i podržati zapošljavanje žena, mladih i lica sa invaliditetom ostvariće dodatan broj poena, Kriterijum koji se odnosi na zapošljavanje nije eliminatoran. |
| P21 | Da li troškove projektnog tima treba predstaviti u budžetu kao neto ili bruto zarada? |
| O21 | Troškovi projektnog tima treba iskazati kao bruto zaradu. |
| P22 | Ukoliko naša organizacija odluči da angažuje eksperta, da li se transparentni postupak odabira sprovodi tokom pripreme projekta, ili nakon što projekta bude odobren? |
| O22 | Prema kriterijumima Poziva, podnosioci prijedloga projekta imaju mogućnost da angažuju podugovarače da izvrše jasno definisane zadatke i oni se biraju putem transparentnog postupka odabira tokom trajanja projekta. |
| P23 | Gdje se prikazuju troškovi ekspertize u budžetu? |
| O23 | Ukoliko angažujete eksperte za jačanje internih kapaciteta, troškove honorara prikazujete u dijelu 1.1. Ljudski resursi. Ako se ekpertska podrška ogleda u pružanju pomoći malim biznisima, onda troškove ekpertize treba predvidjeti u dijelu 3. Aktivnosti. |
| P24 | Da li se sredstva po dobijanju granta korisniku prenose na račun u cjelosti ili u tranšama? |
| O24 | Prenos sredstava će se vršiti u tranšama. Broj tranši zavisi od internih procedura UNOPS-a. |
| P25 | Može li firma koja nije registrovana duže od godinu dana da bude aplikant ili partner na projektu? |
| O25 | Kriterijum prihvatljivosti za prijavu je da je subjekat za podršku poslovanju zakonski registrovan minimum jednu godinu prije podnošenje projektnog prijedloga |
| P26 | Da li organizacija kojoj u Statutu stoji da doprinosi ekonomskom razvoju sjevera ispunjava uslove da se prijavi? |
| O26 | Direktni korisnici u okviru Poziva su *subjekti za podršku poslovanju* (SPP) definisani kao subjekti koji kroz svoju glavnu djelatnosti doprinese razvojnim ciljevima kao što su ekonomski rast, povećanje nivoa zaposlenosti, kao i smanjenje siromaštva kroz sticanje prihoda i otvaranje novih radnih mjesta. Po ovom pozivu mogu aplicirati svi entiteti koji statutom ili nekim drugim aktom predviđaju pružanje podrške razvoju biznisa, time i ekonomskom rastu. |
| P27 | Da li je neophodno da se dostavi saglasnost o učešću u realizaciji projekta za svakog ciljanog korisnika (male biznise)? |
| O28 | Saglasnost za učešće u realizaciji projekta je obavezan dokument koji potpisuju svi entiteti koji će ostvariti benefit od projekta (mali biznisi). |
| P29 | Zašto je u pozivu naveden uslov da firma bude registrovana minimum godinu dana, a bilansi stanja i uspjeha traži za prethodne dvije godine? |
| O29 | Kriterijum prihvatljivosti za prijavu je da je subjekat za podršku poslovanju zakonski registrovan minimum jednu godinu prije podnošenje projektnog prijedloga. U Pozivu se navodi da vodeći podnosilac projekta i partner dostavljaju bilanse stanja i uspjeha za 2017. i 2018. godinu organizacije/institucije (ukoliko je organizacija bila registrovana u tom periodu). |
| P30 | Da li klaster kao subjekat za podršku poslovanju može kroz poziv Norveška za vas CFP 11-2019 u budžetu projekta da planira sredstva za zapošljavanje lica sa Zavoda koje će biti angažovano u pogonima malog preduzeća? |
| 030 | Zapošljavanje u okviru projekta je kriterijum koji se odnosi na male biznise (ciljane korisnike projekta). Budući da je malo preduzeće član klastera i ciljani korisnik projekta, jedno ili više lica može biti angažovano u okviru jednog ili više preduzeća (ukoliko je primjenjivo). Projekti koji će otvoriti radno/a mjesto/a i podržati zapošljavanje žena i mladih će ostvariti dodatan broj poena. |
| P31 | Da li ovlašćeno lice aplikanta i ciljanog korisnika može biti isto lice? Konkretno, ovlašćeno lice klastera koje bi bilo aplikant, i nevladinog udruženje istog naziva bi bilo korisnik, imaju isto ovlašćeno lice jer je jedino tako bilo moguće registrovati udruženje istog naziva. |
| O31 | Ukoliko je nevladina organizacija registrovana za obavljanje prihodovne djelatnosti, ispunjava uslov da bude ciljani korisnik u okviru projekta. Ovlašćeno lice klastera (aplikanta) i ciljanog korisnika (nevladine organizacije) može biti isto lice. |
| P32 | Da li privatna ustanova koja se bavi obrazovanjem odrasli može subjekt za podršku razvoja malog biznisa, odnosno, biti tretirani kao “ostali entiteti koji statutom ili nekim drugim aktom predviđaju pružanje podrške razvoju biznisa (na neprofitnoj osnovi)“? |
| O32 | Privatne ustanove ne mogu aplicirati po ovom Pozivu. |
| P33 | Da li nevladina organizacija može biti aplikant po Vašem pozivu, čiji su ciljevi ekonomsko osnaživanje žena (nezaposlenih, žena žrtava nasilja u porodici), sprečavanja svih oblika nasilja nad ženama i djecom, promocija socijalnog preduzetništva, promocija ženskog preduzetništva i promocija mentoring usluga za mikro, mala i srednja preduzeća? |
| O33 | Po ovom pozivu mogu aplicirati svi entiteti koji statutom ili nekim drugim aktom predviđaju pružanje podrške razvoju biznisa, time i ekonomskom rastu. Nevladina organizacija čiji je cilj ekonomsko osnaživanje žena može aplicirati po ovom Pozivu kao vodeći aplikant ili partner. |
| P34 | Da li organizacija može da aplicira samostalno (bez partnera)? |
| O34 | Partnerstvo na projektu nije obavezan uslov. |
| P35 | Prilikom pripreme budžeta nabavićemo jednu ponudu na osnovu koje ćemo planirati sredstva u budžetu. Ukoliko dobijemo sredstva i krenemo u realizaciju projekta, a prilikom procedure dobijemo povoljniju ponudu, da li možemo da sklopimo ugovor sa povoljnijim ponuđačem? |
| O35 | Tokom implementacije projekta aplikant treba da sprovede transparentnu proceduru nabavke sa kojom će biti upoznat po potpisivanju Ugovora o bespovratnim sredstvima. Iznos sredstava predviđen budžetom za određenu uslugu može biti manji ukoliko je ponuda povoljnija. |
| P36 | U slučaju da budžet bude veći od ponuđenog iznosa, planiramo da iznos preko pokrijemo sopstvenim sredstvima i isti unaprijed prikažemo u budžetu. Npr. 40.000 evra donacija Norveške ambasade i 10.000 evra učešće vodećeg aplikanta ili partnera. Da li je ovaj način finansiranja prihvatljiv po ovom Pozivu? |
| O36 | Prema uslovima Poziva, učešće aplikanta nije obavezno. Ukoliko, pak, aplikant želi da doprinese projektu svojim sredstvima, taj iznos treba biti predstavljen u budžetu. |
| P37 | Da li su kao korisnice projekta prihvatljive preduzetnice koje nemaju formalno registrovanu preduzetničku radnju, niti firmu, ali u toku projekta formalno registruju svoj biznis? |
| O37 | Pozivom su identifikovalni kao "mali biznisi" svi subjekti koji su formalno registrovani (preduzetnici, mikro i mala preduzeća, gazdinstva, domaćinstva, nevladine organizacije koje obavljaju privrednu djelatnost, i sl.). |
| P38 | Da li “ciljani korisnik projekta” koji je potpisao saglasnost o učešću u projektu može odustati od učešća u projektu bez posledica i da li može biti zamijenjen drugim korisnikom? |
| O38 | Ciljani korisnik, ukoliko odustane, treba biti zamijenjen drugim korisnikom. |
| P39 | Da li se saglasnost za ciljanog korisnika (Aneks 6) može priložiti naknadno ukoliko projekat bude podržan (npr. prije početka implementacije projekta)? |
| O39 | Da. Aneks 6 - Saglasnost za učešće u realizaciji projekta treba biti priložen uz prijavu za svakog ciljanog korisnika. |